Buat 1 alinea dalam bahasa Betawi dengan unsur takut.

Emak pernah cerita, kalo pas jaman kecil dulu lingkungannya sepi banget. Dari rumah ampe ke sekolahnya pas jaman SD dulu di jalanan itu jarang banget ada orang. Sekalinya ada orang, itu yang pada balik dari dagang atawa delman ama orang lagi ngeramban di sawah. Pas pulang sekolah, emak di jalanan ngeliat ada kuda dari jauh. Jia udah ketakutan aja. Ngeri kuda itu nyeruduk jia, katanya. Saking udah paniknya jia nyari-nyari tempat buat ngumpet. Nyari pohon-pohon gede kagak ada, lantaran itu tempatnya kayak tanah lapang ama sawah-sawah. Kudanya masih jalan, emak mangkin kalang kabut. Ketemu pager, jia langsung lompat. Saking ketakutannya jia kagak liat-liat kalo di pager itu ada kawatnya. Jadi, pas lompat, pahanya kebeset kawat pager itu. Untungnya, ada orang gede lewat, langsung ngebantuin emak pulang waktu pahanya udah baret ampe bedarah kena kawat itu.